་པཎ་ཆེན་གྱི་གསུང་འབུམ་ཆེན་མོ།
དེ་ལ་སོགས་པ་
ཅིག་དག་ཇི་སྐད་བཤད་པའི་རྡོ་རྗེས་མནན་པའི་རྩེ་གསུམ་པའི་ཕྱག་རྒྱ་སྟེ།
གང་ཡིན་པ་དེ་ནི་རྡོ་རྗེས་མནན་པའི་རྩེ་གསུམ་པའི་ཕྱག་རྒྱ་ཕྱོགས་བཞིར་གནས་པའོ། །དེ་གང་
ཡིན་ཞེ་ན། དམ་ཚིག་གི་ཕྱག་རྒྱ་ཞེས་བྱ་བ་སྨོས་ཏེ་འཇིག་རྟེན་གསུམ་ལས་རྣམ་པར་རྒྱལ་བའི་
གཟུངས་ཀྱི་དཀྱིལ་འཁོར་ལས་ཀྱིས་རྡོ་རྗེ་ཧཱུཾ་མཛད། རིན་ཆེན་དང་། ཆོས་དང་། ལས་ཀྱི་ཧཱུཾ་
མཛད་ཀྱི་ཕྱག་རྒྱ་ཞེས་བྱ་བའི་དོན་ནོ། །ཆོ་ག་རྒྱས་པ་དང་ལྡན་པ་ནི། །ཉེ་བར་མཚོན་པ་སྟེ་
མནའ་བསྒག་པའི་བྱ་བ་སྔོན་དུ་འགྲོ་བའི་གཟུངས་ཀྱི་དཀྱིལ་འཁོར་ལས་བཤད་པའི་ཆོ་ག་རྒྱས་
པ་འདི་ནི། འདིར་ཆོ་ག་རྒྱས་པ་ཞེས་བརྗོད་དོ། །དེ་ལ་དེའི་མཚན་ཉིད་ནི་འདི་ཡིན་ཏེ། རྡོ་རྗེ་ཁུ་
ཚུར་བཅངས་ནས། དཔུང་བའི་རྡོ་རྗེ་གཉིས་སྙོམས་ལ། མཐེའུ་ཆུང་གཉིས་ལྕགས་ཀྱུར་བཅངས་
པ་བྱས་ནས། གཡོན་པའི་ཁུ་ཚུར་གྱིས་སོར་མོ་གསུམ་མདུང་རྩེ་གསུམ་པ་ལྟར་བྱས་ལ། མདུང་
རྩེ་གསུམ་པའི་རྒྱབ་ཏུ་གཡས་པའི་མཛུབ་མོ་བརྐྱང་བ་བཞག་པ་འདི་ནི་རྡོ་རྗེས་མནན་པའི་རྩེ་
གསུམ་པའི་ཕྱག་རྒྱའོ། །ཕྱག་རྒྱ་ཆེན་པོ་ནི་དམ་ཚིག་ཕྱག་རྒྱ་ལྟར་སྦྱོར་བས་དམ་ཚིག་གི་ཕྱག་
རྒྱའོ། །འཇིག་རྟེན་གསུམ་ལས་རྣམ་པར་རྒྱལ་བ་བཅངས་ཏེ། གཡོན་པའི་ཁུ་ཚུར་ཐད་ཀར་
བཞག་པ་ནི། གཟུངས་ཀྱི་ཧཱུཾ་མཛད་ཀྱི་ཕྱག་རྒྱ་ཆེན་པོའོ། །དམ་ཚིག་གི་ཕྱག་རྒྱའི་ཚུལ་གྱིས་
ཤིག དམ་ཚིག་གི་ཕྱག་རྒྱ་ཆེན་པོའོ། །རྡོ་རྗེ་ཁུ་ཚུར་བཅངས་ལ་ལག་ངར་གཉིས་རྡོ་རྗེ་བསྙམས་
ནས། མཐེའུ་ཆུང་ངམ། མཐེ་བོང་གཉིས་ལུ་གུ་རྒྱུད་དུ་སྦྲེལ་ལ། ཕྱག་རྒྱ་ཡོངས་སུ་བསྒྱུར་ཏེ།
མཛུབ་མོ་ཁ་གྱེན་དུ་བསྟནལ། ཕནཚུན་བཅངས་ཤིང་གུང་མོ་དང་སྲིན་ལག་གཉིས་ཕནཚུན་
རྒྱབ་སྦྱར་ཏེ། བཞི་ཀ་བསྒྲེངས་ནས་བཞག་པ་ནི་གཟུངས་ཀྱི་ཆོས་ཀྱི་ཧཱུཾ་མཛད་ཀྱི་ཕྱག་རྒྱ་ཆེན་
པོ་ཡིན་ཞིང་། དམ་ཚིག་གི་ཕྱག་རྒྱའི་ཚུལ་གྱིས་ན་དམ་ཚིག་གི་ཕྱག་རྒྱའོ། །དེ་བཞིན་ཁམས་
གསུམ་རྣམ་པར་རྒྱལ་བའི་ཕྱག་རྒྱ་བཅས་ལ། ཡོངས་སུ་བསྐོར་བ་དེ་ལས་གཡོན་པའི་མཛུབ་མོ་
78

།རྩ་རྒྱུད།༩
༼ག
།་སོགས་བཞུགས་སོ། །
- :
ཐད་ཀར་བཞག་ལ། གཡོན་པའི་མཛུབ་མོ་དེའི་སྟེང་དུ་གཡས་པའི་མཛུབ་མོ་བཞག་པ་ནི་
གཟུངས་ཀྱི་ལས་ཀྱི་ཧཱུཾ་མཛད་ཀྱི་ཕྱག་རྒྱ་ཆེན་པོ་སྟེ། དམ་ཚིག་གིས་ན་དམ་ཚིག་གི་ཕྱག་རྒྱའོ། །
ཡེ་གེ་ཧཱུཾ་ནི་ཧཱུཾ་མཛད་ཀྱི་ཕྱག་རྒྱའོ། །ཡི་གེ་ཏྲ་ནི་རིན་ཆེན་ཧཱུཾ་མཛད་ཀྱིའོ། །ཡི་གེ་ཧྲི་ཆོས་ཀྱི་ཧཱུྃ་
མཛད་ཀྱིའོ། །ཡི་གེ་ཨ་ནི་ལས་ཀྱི་ཧཱུཾ་མཛད་དེ། གཟུངས་རྣམས་ཀྱི་ཆོས་ཀྱི་ཕྱག་རྒྱའོ། །རྡོ་རྗེ་
བསྡམས་པ་ནང་དུ་བཅངས་ལ་མདུན་དུ་བཞག་ནས་གཉིས་སུ་བྱས་པས་རྡོ་རྗེ་ཁུ་ཚུར་གཉིས་སུ་
འགྱུར་རོ། །འདི་སྙེམས་བཅས་གསོར་བ་འདི་ཡིས་ནི། རྡོ་རྗེ་ཧཱུཾ་མཛད་ཀྱི་ལས་ཀྱི་ཕྱག་རྒྱའོ། །
དབང་སྐུར་བ་ནི་རྡོ་རྗེ་གཉིས། །རིན་ཆེན་ཧཱུཾ་མཛད་ཀྱིའོ། །གཡས་པ་ཡིས་ནི་གཡོན་པ་དབྱེ། །
ཆོས་ཀྱི་ཧཱུཾ་མཛད་ཀྱིའོ། །རྡོ་རྗེ་གར་སྐོར་སྒྲོལ་བ་ཡིས། །ཐལ་མོ་འགྲམ་པ་སྤྱི་བོར་བཞག །ལས་
ཀྱི་ཧཱུཾ་མཛད་ཀྱིའོ། །གཟུངས་ཀྱི་ལས་ཀྱི་ཕྱག་རྒྱ་རྣམས་ཡིན་ཏེ། ཐམས་ཅད་ཀྱང་གར་ལས་བྱུང་
བར་བྱའོ། །ཞེས་འཆད་ཀྱང་དོན་ལ་དམ་ཚིག་གི་ཕྱག་རྒྱ་ཞེས་པ་ནི་འདིར་དམ་ཚིག་ཕྱག་རྒྱ་གཙོ་
བོར་གྱུར་པ་གཟུངས་ཀྱི་དཀྱིལ་འཁོར་བཞིན་ཡིན་པས་རྣམ་སྣང་དང་། རྡོ་རྗེ་ཧཱུཾ་མཛད་ལ་
སོགས་པ་རང་རང་གི་གཟུངས་ཀྱི་དཀྱིལ་འཁོར་གྱི་ཕྱག་རྒྱ་བཞི་ཉིད་འདིའི་ཕྱག་རྒྱ་བཞི་ཡིན་
ནོ། །དེ་ནས་ཕྱག་རྒྱ་བཞིའི་ཚུལ་འདི་ཅི་རིགས་པ་དང་ལྡན་པས་དྲིལ་བུ་ལ་སོགས་པའི་སིལ་སྙན་
དང་། རྔ་བོ་ཆེ་ལ་སོགས་པའི་རྔ་དང་། ཕེག་རྡོབ་ལ་སོགས་པ་རྡུང་ཞིང་བརྡབ་པ་དང་། སྒེག་
སོགས་ཀྱིས་གླུ་བླངས་ཤིང་། ཕྱག་རྒྱ་བཞི་དང་ལྡན་པའི་གར་གྱི་མཆོད་པ་དང་། དང་བོར་རྡོ་རྗེ་
ཁུ་ཚུར་གཉིས་བཅངས་ལ། མཛུབ་མོ་གཉིས་བརྐྱངས་ཏེ། སིདྷ་བཛྲ་ཞེས་བརྗོད་ཅིང་གར་བྱས་
ལ། རང་གི་སྙིང་གར་རྡོ་རྗེ་ཧཱུཾ་མཛད་ཀྱི་ཕྱག་རྒྱ་བཅངས་པའི་ཕྱག་རྒྱའི་མཆོད་པ་བྱས་ཏེ། དེ་
ནས་གཟུངས་ཀྱི་དཀྱིལ་འཁོར་ལས་གསུངས་པའི་ཆོ་གའམ། ཕྱག་རྒྱ་དཀྲོལ་བ་ཇི་ལྟ་བ་བཞིན་
བྱས་ལ། མཉམ་པའི་ཐལ་མོ་མཉེས་པའི་བར་དུ་བྱའོ། །དེ་བཞིན་ཡང་ཁྲོ་བོའི་ཁུ་ཚུར་གཉིས་
79

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཅངས་ཏེ། གཉིས་ཀས་གར་བྱས་ནས་གཡས་པའི་ཁྲོ་བོའི་ཁུ་ཚུར་གྱིས་གཡོན་པའི་མཛུབ་མོ་
བཟུང་སྟེ། ཡོངས་སུ་གྱུར་ནས་དཔྲལ་བའི་ཕྱོགས་སུ་གཡས་པའི་མཛུབ་མོའི་རྩེ་མོ་ཨ་ཧེ་བཛྲ་
ཞེས་བྱ་བའི་སྙིང་བོ་འདིས་ནི་ལས་ཀྱི་ཕྱག་རྒྱའི་མཆོད་པར་བྱའོ། །དེ་བཞིན་གར་ཡང་བཀྲོལ་
ནས་ནི། ཞེས་བྱ་བ་སོགས་པ་ནི། སྔ་མ་བཞིན་དུ་གར་བྱོས་ལ། མཛུབ་མོ་གཉིས་པདྨ་འདྲ་བར་
བྱས་ལ། རང་གི་སྙིང་གར་བཞག་སྟེ། བསམ་པ་གཡོས་པས་འདུད་ལ། ཀ་མ་ཡ་བཛྲ་ཞེས་
བརྗོད་ཅིང་། ཉེ་བའི་ཕྱག་རྒྱས་མཆོད་པར་བྱའོ། །རྡོ་རྗེ་ཁྲོ་བོ་མཛུབ་མོས་བསྙམས་ཏེ། བཀན་
ནས་རྩེ་མོ་སྤྲད་བྱས་ལ། །ཞེས་བྱ་བ་ལ་སོགས་པ་ནི། རྡོ་རྗེ་ཁྲོ་བོའི་མཛུབ་མོ་གཉིས་བསྙམས་ཏེ་
བཀན་ཞིང་རྩེ་མོ་སྦྱར་བྱས་ནས་ཡོངས་སུ་བསྒྱུར་ཅིང་གཙུག་ཏོར་གྱི་ཕྱོགས་སུ་མཛུབ་མོ་གཉིས་
ཀྱི་རྩེ་མོའི་ཕྱག་རྒྱ་བཞག་ལ། དེ་ནས་གཡོན་ཕྱོགས་སུ་གར་བྱ་བའི་སྦྱོར་བས་པདྨ་བ་དང་། ཡང་
གཡས་སོགས་སུ་གར་བྱས་པའི་སྦྱོར་བས་བསྟོད་དེ། སྙིང་གའི་ཕྱོགས་སུ་བཞག་ལ། ནིརྱ་བཛྲ་
ཞེས་བརྗོད་ཅིང་། ཡེ་ཤེས་ཀྱི་ཕྱག་རྒྱས་མཆོད་པར་བྱའོ། །འདིར་ཕྱག་རྒྱ་ཇི་ལྟ་བ་བཞིན་དུ་
བཀྲོལ་ནས། མཉམ་པའི་ཐལ་མོས་མཉེས་པར་བྱ་བ་ནི་རེ་རེ་ཞིང་ལ་ཡང་ལྟ་བར་བྱའོ། །ཕྱག་རྒྱ་
བཞི་བའི་དཀྱིལ་འཁོར་གྱི་ཚིག་དོན་རྣམ་པར་ངེས་པའི་ལེའུ་སྟེ་རེ་བདུན་པའོ།། །།
ད་ནི་ཁམས་གསུམ་རྣམ་རྒྱལ་གྱི་ཕྱག་རྒྱ་གཅིག་པའི་དཀྱིལ་འཁོར་ཆོ་ག་བཤད་པར་བྱ་
ཕལ་ཆེར་རྡོ་རྗེ་དབྱིངས་ཀྱི་ཕྱག་རྒྱ་གཅིག་པ་དང་འདྲ་བ་ལ། ཁྱད་པར་དང་བོར་སྦྱོར་བའི་
རྗེས་ནས། རྣམ་སྣང་གི་ཐུགས་ཀའི་རྡོ་རྗེ་སེམས་རང་གི་དམ་ཚིག་གི་ཁྲོ་བོའི་དམ་ཚིག་འདི་
གསུངས་པ། ཧཱུཾ་ཞེས་པའི་སྙིང་གའི་ཟླ་བར་ཕྱག་རྒྱ་གཅིག་པ་རྡོ་རྗེ་ཧཱུཾ་མཛད་ཀྱི་དཀྱིལ་འཁོར་
སྤྲུལ་བ་དཀྱིལ་འཁོར་རྒྱལ་མཆོག་དང་། དེ་ནས་བཅོམ་ལྡན་འདས་རྣམ་པར་སྣང་མཛད་དེ་
བཞིན་གཤེགས་པ་ཐམས་ཅད་སྤྲོས་པ་མེད་པའི་ཆོས་ཉིད་ལ་དམིགས་ནས་དེ་བཞིན་གཤེགས་
80

༄༅། །རྩ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་སོགས་བཞུགས་སོ། ། །
པ་ཐམས་ཅད་ཀྱི་ཁྲོ་བོ་ཆེན་པོ་རྡོ་རྗེའི་དམ་ཚིག་རྡོ་རྗེ་བྱིན་རླབས་ཞེས་བྱ་བའི་ཏིང་ངེ་འཛིན་ལ་
སྙོམས་པར་ཞུགས་ཏེ། དེ་བཞིན་གཤེགས་པ་ཐམས་ཅད་ཀྱི་རྡོ་རྗེ་ཧཱུཾ། ཞེས་བྱ་བའི་དེ་བཞིན་
གཤེགས་པ་ཐམས་ཅད་ཀྱི་སྙིང་བོ་རིག་པའི་མཆོག་འདི་སྨྲ་བ། ༀ་སུཾ་བྷ་ནི། སུཾ་བྷ་ཧཱུཾ། གྲྀཧྞ་
གྲྀཧྞ་ཧཱུཾ། གྲྀཧྞ་པཱ་ཡ་གྲི་པཱ་ཡ་ཧཱུཾ། ཨ་ན་ཡ་ཧོ། བྷ་ག་ཝན། བཛྲ་ཧཱུཾ་ཕཊ། དེ་ནས་དེ་བཞིན་
གཤེགས་པ་ཐམས་ཅད་ཀྱི་ཐུགས་ཀ་ནས་བྱུང་མ་ཐག་ཏུ། བཅོམ་ལྡན་འདས་དེ་ཕྱག་ན་རྡོ་རྗེར་
གྱུར་ཏེ་བྱུང་ནས་འཇིག་རྟེན་གྱི་ཁམས་རབ་འབྱམས་རྒྱ་མཚོའི་སྤྲིན་ཐམས་ཅད་ནས། རྣམ་སྣང་
ནས་སྐལ་བཟང་གི་བར་གྱི་དེ་བཞིན་གཤེགས་པ་བྱང་ཆུབ་སེམས་དཔའི་དཀྱིལ་འཁོར་དང་
བཅས་པ་ཐམས་ཅད་བྱིན་གྱིས་བརླབས་ཏེ། སྤྱན་དྲངས་ནས། རྡོ་རྗེ་དམ་ཚིག་གི་དཀྱིལ་འཁོ་
པོའི་ལུས་སུ་གྱུར་ནས་བཅོམ་ལྡན་འདས་རྣམ་པར་སྣང་མཛད་ཀྱི་ཐུགས་ཀར་བྱུང་སྟེ་ཆེད་དུ་
བརྗོད་པས་ཆེད་དུ་བརྗོད་དོ། །ཨེ་མ་ཧོ་བྱང་ཆུབ་སེམས་དཔའ་འདི་ནི། ཀུན་དུ་བཟང་ཞིང་
ཆེན་པོར་བཅུག་སྟེ། དམ་ཚིག་གི་ཕྱག་རྒྱ་བཅངས་ནས། ཡང་གཅིག་ཏུ་འདྲེས་ཏེ། རྡོ་རྗེ་ཆེན་
སྡིག་མེད་དེ། གང་ཕྱིར་སེམས་ཅན་འདུལ་བའི་དོན་དུ། ཁྲོ་བོ་ཡང་ནི་ཡིད་འོང་གྱུར། དེ་ནས་རྡོ་
རྗེ་ཁྲོ་བོ་ཆེན་པོའི་སྐུ་དེ་བཅོམ་ལྡན་འདས་ཀྱི་ཐུགས་ཀ་ནས་བསམ་ནས་དེ་བཞིན་གཤེགས་པ་
ཐམས་ཅད་ཀྱི་སྤྱན་སྔར་ཟླ་བའི་དཀྱིལ་འཁོར་ལ་གནས་ཏེ། ཡང་བཀའ་ནོད་ཅིང་བཞུགས་སོ། །
དེ་ནས་བཅོམ་ལྡན་དེ་བཞིན་གཤེགས་པ་ཐམས་ཅད་ཀྱི་དམ་ཚིག་གིས་འགུགས་པ་རྡོ་རྗེ་ཞེས་བྱ་
པ་ཐམས་ཅད་དམ་ཚིག་གི་
བའི་ཏིང་ངེ་འཛིན་སྙོམས་པར་བཞུགས་ཏེ། དེ་བཞིན་གཤེགས་པ་ཐམས་ཅད་
ལྕགས་ཀྱུ་ཞེས་བྱ་བ་དེ་བཞིན་གཤེགས་པ་ཐམས་ཅད་ཀྱི་སྙིང་བོ་འདི་ཉིད་ཀྱི་ཐུགས་ཀ་ནས་
ཕྱུང་ངོ་། །ཧཱུཾ་ཊཀྐི་ཛཿ དེ་ནས་དེ་ཕྱུང་མ་ཐག་ཏུ་འཇིག་རྟེན་གྱི་ཁམས་རབ་འབྱམས་སྤྲིན་རྒྱ་མཚོ་
ཐམས་ཅད་ན་འཇིག་རྟེན་གསུམ་གྱི་དབང་བོ་དབང་ཕྱུག་ཆེན་པོ་ལ་སོགས་པ་ལྷ་གཙོ་བོ་ཇི་སྙེད་
81

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པ་དེ་དག་ཐམས་ཅད་འཇིག་རྟེན་ཐམས་ཅད་ན་གནས་པའི་དཀྱིལ་འཁོར་གྱི་ཚོགས་ཀྱིས་བསྐོར་
བ་མ་ལུས་པ་མེད་པ་རྣམས་དེ་བཞིན་གཤེགས་པ་ཐམས་ཅད་ཀྱི་དམ་ཚིག་གི་རྡོ་རྗེའི་ལྕགས་
ཀྱུས་བཀུག་ནས། རི་རབ་རིའི་རྩེ་མོ་གང་ན་བ་དང་། རྩེ་མོ་རྡོ་རྗེ་དང་། ནོར་བུ་དང་། རིན་ཆེན་
ལས་བྱས་པའི་ཁང་བུ་བརྩེགས་པ་གང་ན་བ་དེར་ལྷགས་ནས། བཅོམ་ལྡན་འདས་ཀྱིས་ཁང་བུ་
བརྩེགས་པ་རྩེ་མོ་རྡོ་རྗེ་དང་། ནོར་བུ་དང་། རིན་པོ་ཆེ་ལས་བྱས་པ་ཐམས་ཅད་དུ་བསྐོར་ནས་
འཁོར་བར་གྱུར་ཏོ། །དེ་ནས་ཕྱག་ན་རྡོ་རྗེ་རང་གི་ཐུགས་ཀ་ནས་རྡོ་རྗེ་བླངས་ཏེ། གསོར་ཞིར་
གཙོ་བོ་ཐམས་ཅད་དང་ལྡན་པའི་འཁོར་ཁམས་གསུམ་པ་ཇི་སྙེད་པ་ཐམས་ཅད་ཀྱི་འཇིག་རྟེན་
གསུམ་གྱི་དཀྱིལ་འཁོར་ལ་བལྟས་ཏེ། གྲོགས་པོ་ཁྱེད་རྣམས་བདེར་གཤེགས་ཀྱི། །བསྟན་པ་ལ་
ནི་འཇུག་གར་གྱིས། །དཀོན་མཆོག་གསུམ་ལ་སྐྱབས་སུ་སོང་། །ང་ཡི་བཀའ་ཡང་ཉན་པར་
གྱིས། །ཞེས་བཀའ་བསྩལ་པ་དང་། མཐར་གྱིས་ཐམས་ཅད་ཀྱིས་དེ་ལྟར་བྱས་པས་སངས་རྒྱས་
ཀྱི་ཞིང་། འདི་ཐམས་ཅད་འཇིག་རྟེན་གྱི་ཁམས་ཀྱི་རྡུལ་ཤིན་ཏུ་ཕྲ་མོ་ཐམས་ཅད་དང་མཉམ་
པའི་སངས་རྒྱས་དང་། བྱང་ཆུབ་སེམས་དཔས་ཡོངས་སུ་གང་ཞིང་རིན་པོ་ཆེ་སྣ་བདུན་གྱི་རང་
བཞིན་ལག་མཐིལ་ལྟར་མཉམ་པས་རི་རབ་ལ་སོགས་པའི་སྣང་བ་དང་བྲལ་ཞིང་སྟོང་གསུམ་
པའི་སངས་རྒྱས་ཀྱི་ཞིང་དང་མཉམ་པའི་རྡོ་རྗེ་བའི་ཧཱྃ་མཛད་ཀྱི་དཀྱིལ་འཁོར་དུ་གྱུར་ཏེ། རྣམ་
པར་སྣང་མཛད་ལ་སོགས་པ་ནས། རྡོ་རྗེ་འབེབས་པའི་བར་གྱི་ལྷའི་འོད་ཟེར་གྱི་སྣང་བས་ཉི་མ་
དང་ཟླ་བ་ཡང་མི་མངོན་པར་གྱུར་ནས། འགྲོ་བ་ལྔའི་སྣང་བ་ཡང་ནུབ་སྟེ། རྡོ་རྗེ་ཧཱུཾ་ཞེས་བྱ་བ་ལ་
སོགས་པའི་སྔགས་ཀྱི་སྒྲས། ནམ་མཁའི་ཁམས་གསུམ་གང་བར་གྱུར་ཏོ། །དེ་ནས་ཛཿཧཱུྃ་བཾ་ཧོཿ༔
ཞེས་པས་རྡོ་རྗེ་ཁྲོ་བོ་ཐམས་ཅད་རང་ལ་དགུག་བཞུགས་བཅང་མཉེས་བྱ་སྟེ། རྡོ་རྗེ་ཧཱུཾ་མཛད་ཀྱི་
ཕྱག་རྒྱ་བཞིས་རྒྱས་བཏབ། ཨོཾ་བཛྲ་ཛྭ་ལ་སོགས་ཀྱིས་དབང་བསྐུར། ཧཱུཾ་ཞེས་ཟློས་ཤིང་ལྷ་
82

རྣམ་རྒྱལ་གྱི་དཀྱིལ་ཆོག་སོགས་བཞུགས་སོ། །
རཱགེནྟུ
སྔགས་རྣམས་རྡོ་རྗེ་ཧཱུཾ་མཛད་ཉིད་ཀྱིས་བྱ། དེ་ནས་དབང་བསྐུར་བྱ། མཐར་རྡོ་རྗེ་ཧཱུཾ་གི་གསང་
བའི་ཕྱག་རྒྱའི་ཡེ་ཤེས་བསླབ་པར་བྱའོ། །ཚུལ་འདིས་རིན་ཆེན་ཧཱུཾ་མཛད་ལ་སོགས་པ་དང་།
།ཁམས་
སེམས་དཔའ་བཅུ་དྲུག་གི་ཕྱག་རྒྱ་གཅིག་པའི་དཀྱིལ་འཁོར་ཡང་ཤེས་པར་བྱའོ།
གསུམ་རྣམ་རྒྱལ་གྱི་ཕྱག་རྒྱ་བཞི་བའི་དཀྱིལ་འཁོར་ཆོ་ག་བརྗོད་པའི་ལེའུ་སྟེ་རེ་བརྒྱད་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ།༼སྤྱིའི་སྒྲུབ་བྱེད་སྔར་ལྟར་ཡིན་ཞིང་༽
ཁྱད་པར་རྒྱུད་འདི་ཉིད་ཀྱི་སྐབས་ལས། དེ་ཡང་བྱང་ཆུབ་སེམས་དཔའ་ཆེན་པོ་ཕྱག་ན་རྡོ་རྗེས་
རང་གི་དམ་ཚིག་གི་ཁྲོ་བོའི་ཚིག་འདི་གསུངས་པ། ཧཱུཾ་དེ་ནས་དཀྱིལ་འཁོར་བཤད་པ་ལ།
ནས་རབ་ཏུ་བཤད་བྱ་བ། །གསང་བའི་དཀྱིལ་འཁོར་དམ་པ་སྟེ། །རྡོ་རྗེ་དབྱིངས་དང་འདྲ་བས་
ན། །རྡོ་རྗེ་ཧཱུཾ་ཞེས་བྱ་བ་སྟེ། །དཀྱིལ་འཁོར་ཆེན་པོའི་ཚུལ་དུ་ནི། །དཀྱིལ་འཁོར་ཐམས་ཅད་བྲི་
བར་བྱ། །དེ་ཡི་དབུས་སུ་ལེགས་བྲིས་པ། །ཟླ་བའི་དཀྱིལ་འཁོར་རྡོ་རྗེ་འཛིན། །རྡོ་རྗེ་ཧཱུཾ་གི་ཕྱག་
རྒྱ་ཆེ། །ལག་ན་འཛིན་པ་རྡོ་རྗེར་བཅས། །བརྐྱང་བསྐུམ་ཚུལ་དུ་གནས་པ་དང་། །ཁ་དོག་
གཟུགས་ནི་ཇི་བཞིན་བྱ། །དེ་ནས་འདིར་རྡོ་རྗེ་གསང་བའི་དཀྱིལ་འཁོར་གྱི་ཆོས་རྒྱས་ཐམས་
ཅད་བྱས་ཏེ། རྡོ་རྗེ་ཧཱུྃ་ཞེས་བྱ་བའི་ཕྱག་རྒྱའི་ཡེ་ཤེས་སློབ་བོ། །ཞེས་སོགས་དང་། དེ་ནས་ཕྱག་
རྒྱ་བཞི་བཅང་བ་ཇི་ལྟ་བ་བཞིན་དུ་བསླབས་ཏེ། དེ་བཞིན་དུ་དངོས་གྲུབ་ཏུ་འགྱུར་རོ། །ཞེས་
སོགས་གསུངས་སོ། །དེ་ཉིད་རྣམ་པར་ངེས་པའི་ལེའུ་སྟེ་རེ་དགུ་བའོ།། །།
༧རྒྱལ་བ་རྩེ་ཚེ་༧༧་
།
,,:,;
83

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།